Diari Oficial de la Generalitat Valenciana


Sumari del DOGV 5793, del 26-06-2008 (2008/7268)

Informació pública de la convocatòria per a la provisió en propietat de dues places d'auxiliar administratiu.
-------------------------------------------------------------------------------------------------------------

### Dades del document

Número de DOGV
:   5793

Data del DOGV
:   26-06-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/7268


Data del document
:   03-06-2008

Organisme emissor
:   Mancomunitat de la Ribera Alta

Tipus de document
:   Informació Pública

Descriptors 

:   * Alberic
    * Cotes
    * Guadassuar
    * Llombai
    * Benifaió
    * Benimuslem
    * Càrcer
    * Turís
    * Alzira
    * Algemesí
    * Carlet
    * Catadau
    * Sellent
    * Senyera
    * Tous
    * Alginet
    * Carcaixent
    * Manuel
    * Montserrat
    * Pobla Llarga, la
    * Rafelguaraf
    * Alcúdia, l'
    * Antella
    * Alcàntera de Xúquer
    * Benimodo
    * Massalavés
    * Montroi
    * Beneixida
    * Énova, l'
    * Alfarb
    * Gavarda
    * Sumacàrcer
    * Castelló
    * administració local
    * concurs administratiu
    * professió administrativa

Informació pública de la convocatòria per a la provisió en propietat de dues places d'auxiliar administratiu. [2008/7268]  
Es convoquen proves selectives per a proveir, pel procediment d'oposició lliure, dos places corresponents a l'escala administració general, subescala auxiliar, denominació auxiliar administratiu, d'acord amb les següents:  
Bases per a cobrir en propietat dos places d'auxiliar administratiu d'administració general de la Mancomunitat de la Ribera Alta, mitjançant el sistema d'oposició lliure.  
Base primera. Objecte  
És objecte de la present convocatòria la provisió en propietat, pel sistema d'oposició lliure, amb superació d'un període de pràctiques, de dos places d'auxiliar administratiu d'administració general, vacants en la plantilla de la Mancomunitat de la Ribera Alta, incloses en l'oferta pública D'OCUPACIÓ per al 2008 aprovada per Resolució de la Presidència de data 2 d'abril de 2008 i publicada en el Diari Oficial de la Comunitat Valenciana núm. 5.774, de data 30 de maig de 2008, les característiques de la qual són:  
- Subgrup C2 dels establits en l'article 76 de la Llei 7/2007 Reguladora de l'Estatut Bàsic de l'Empleat Públic.   
- Classificació: escala d'administració general. Subescala: auxiliar.  
- Nombre de vacants: 2.  
- Denominació: auxiliar administratiu.  
Base segona. Normativa d'aplicació  
La realització de les proves selectives se subjectarà, en tot el no expressament previst en les presents bases, a les normes de l'Estatut Bàsic de l'Empleat Públic de la Llei 7/2007, la Llei 7/1985, de 2 d'abril; el Reial Decret Legislatiu 781/1986, de 18 d'abril, i pel Reial Decret 896/1991, de 7 de juny; i en allò no previst en estes normes, pel Decret 33/1999, de 9 de març, del Consell de la Generalitat Valenciana, i supletòriament pel Reial Decret 364/1995, de 10 de març pel qual s'aprova el Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat.  
Base tercera. Requisits que han de reunir els aspirants  
Per a prendre part en les proves selectives d'esta convocatòria serà necessari:  
3.1 Tindre la nacionalitat espanyola o reunir les condicions d'accés a l'ocupació pública de nacionals d'altres estats establits en l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
3.2 Tindre complits 16 anys d'edat, i no excedir aquella en què es puga accedir a la jubilació en el Règim General de la Seguretat Social.  
3.3 Estar en possessió del títol de Graduat en Educació Secundària Obligatòria, Graduat Escolar, Formació Professional de Primer Grau, Certificat d'Estudis Primaris (per a estudis cursats amb anterioritat a 1960) o equivalent, o complides les condicions per a obtindre'l en la data que finalitze el termini de presentació d'instàncies. En tot cas, les equivalències hauran de ser aportades per l'aspirant mitjançant certificat expedit a este efecte per l'administració competent en cada cas. En el cas de titulacions obtingudes en l'estranger s'haurà d'estar en possessió de la credencial que acredite la seua homologació.  
3.4 Posseir la capacitat funcional per a l'exercici de les tasques.  
3.5 No haver sigut separat mitjançant expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial per a l'accés al cos o escala de funcionari o per a exercir funcions semblants a què exercien en el cas del personal laboral, en el que haguera sigut separat o inhabilitat. En cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca en el seu estat, en els mateixos termes, l'accés a l'ocupació pública.  
   
De conformitat amb el que establix l'article 25.4 de la Llei 11/2003, de 10 d'abril, de la Generalitat, sobre l'Estatut de Persones amb Discapacitat, les persones amb discapacitat seran admeses en igualtat de condicions que la resta dels aspirants.  
Les condicions per a ser admés a les proves hauran de reunir-se en el moment de finalització del termini de presentació de sol·licituds i mantindre's durant tot el procés selectiu fins al moment de la presa de possessió.  
Base quarta. Instàncies i admissió d'aspirants  
4.1 En les instàncies sol·licitant prendre part en la present oposició, que hauran d'estar degudament emplenades, manifestaran els aspirants que reunixen totes i cada una de les condicions i requisits exigits en la base tercera referides al termini de presentació d'instàncies, havent de presentar-se en el Registre General d'esta Mancomunitat, o en els llocs que determina l'article 38.4 de la Llei de Règim Jurídic de les Administracions Públiques i del Procediment Administratiu Comú vigent, dins del termini de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.  
4.2 Per a ser admés haurà d'abonar-se els drets d'examen, fixats en 20,00 euros, per mitjà d'ingrés en el següent compte bancari de la Mancomunitat de la Ribera Alta obert en l'entitat financera CREDIT: 4509-0077-72-5635482685.  
En l'ingrés es farà constar la plaça a què s'opta, així com la identitat de la persona que realitza el depòsit i DNI, que haurà de coincidir amb el nom de l'aspirant.  
La quota de la tarifa correspon a la tramitació completa. En cas de desistir de participar en el procediment de selecció, sempre que es comunique dins del període que es concedisca per a presentar reclamacions o documentació, després de la publicació de la llista provisional d'admesos i exclosos, es tindrà dret al reintegrament de la quantitat ingressada.  
4.3 La sol·licitud haurà d'anar acompanyada de:  
- Fotocòpia del DNI o, si és el cas, passaport.  
- Justificant del pagament de la taxa acompanyant còpia del resguard de l'ingrés o del gir postal efectuat.  
Base quinta. Admissió d'aspirants  
Finalitzat el termini de presentació de sol·licituds, la presidenta dictarà una resolució declarant aprovada provisionalment la relació d'aspirants admesos i exclosos, indicant, en este últim cas, la causa de l'exclusió i concedint un termini de deu dies hàbils perquè es puguen formular reclamacions o esmenar els defectes que hagen motivat l'exclusió. En la dita resolució, que es publicarà en el Butlletí Oficial de la Província i, sense caràcter oficial, en la pàgina web de la Mancomunitat de la Ribera Alta www.manra.org, amb una antelació mínima de 15 dies a la data de començament de les proves, s'indicarà la data, lloc i hora de començament del primer exercici, així com la relació nominal dels membres del tribunal.  
En cas de presentar-se reclamacions, seran acceptades o rebutjades en la resolució que aprove les llistes definitives, que es farà pública, així mateix, en la forma indicada. En cas de no presentar-se cap reclamació, les llistes provisionals esdevindran automàticament en definitives, sense necessitat de nova publicació.  
Els errors de fet podran esmenar-se en qualsevol moment, d'ofici o a petició de l'interessat.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb audiència prèvia de l'interessat, es proposarà la seua exclusió a la presidenta de la Mancomunitat, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Base sexta. Tribunal qualificador  
El tribunal que ha de jutjar les proves selectives estarà compost pels següents membres, tots ells amb veu i vot:  
- President: funcionari de carrera de qualsevol administració o organisme públic, designat per la presidenta.  
- Vocals:  
- Dos funcionaris de carrera de qualsevol administració o organisme públic, designat per la presidenta.  
- Un representant de la Generalitat Valenciana, designat per la Direcció General de Cohesió Territorial de la Generalitat Valenciana.  
- Secretari: funcionari de carrera de qualsevol administració o organisme públic, designat per la presidenta.  
La designació dels membres del tribunal implicarà també la designació dels suplents amb els mateixos requisits i condicions.  
La Mancomunitat sol·licitarà dels òrgans corresponents la designació dels respectius representants, que hauran d'efectuar-se en el termini dels 20 dies següents a la recepció de la sol·licitud.  
La composició del tribunal serà tècnica i els vocals hauran de posseir un nivell de titulació o especialització iguals o superiors als exigits per a l'accés a les places convocades. Esta exigència de professionalització dels membres dels òrgans de selecció es configura com un mandat bàsic en la normativa vigent, per tant si dins de l'esfera de l'administració pública convocant no es disposa de personal suficient que reunisca eixe perfil, resultarà necessari acudir a la col·laboració o cooperació interadministrativa.  
Els membres del tribunal i, si és el cas, els tècnics assessors, percebran per la seua assistència a les sessions les quanties recollides en el Decret 462/2002 d'indemnitzacions per raó del servici.  
El tribunal qualificador no podrà constituir-se ni actuar sense l'assistència, com a mínim, de més de la meitat dels seus membres, titulars o suplents, indistintament, i podrà disposar la incorporació als seus treballs d'assessors especialistes per a totes o algunes de les seues proves, que es limitaran a l'exercici de les seues especialitats i col·laboraran amb el tribunal amb base exclusivament a estes.   
Així mateix, els membres del tribunal estaran facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en estes en tot el no previst en estes bases, i per a l'adequada interpretació d'estes.  
En cada sessió del tribunal podran participar els membres titulars presents en el moment de la seua constitució i, si estan absents, els suplents, sense que puguen substituir-se entre si en la mateixa sessió.  
Al tribunal li correspon el desenvolupament i qualificació de les proves selectives, i la seua actuació estarà vinculada a les presents bases i no podrà aprovar ni declarar que han superat les proves selectives un nombre d'aspirants superior al de places convocades.  
Les decisions s'adoptaran per majoria de vots.  
En el funcionament del tribunal caldrà ajustar-se al que disposa la Llei 30/1992, de 26 de novembre sobre òrgans col·legiats, i els seus membres, així com els assessors que intervinguen, estaran subjectes a les causes d'abstenció i recusació previstes en dita normativa.  
Contra les resolucions i els actes de tràmit qualificats del tribunal únicament es podrà interposar recurs d'alçada davant de la presidenta de la Mancomunitat. No obstant això, els aspirants que estimen que el tribunal ha incorregut en qualsevol error material o de fet en la qualificació dels seus exercicis podran sol·licitar, mitjançant un escrit, la seua revisió i posterior correcció.  
En el cas de presentar-se sol·licitud de revisió la presidenta sol·licitarà als servicis tècnics que, en el termini de dos dies, emeten un informe sobre el contingut de la sol·licitud, i en cas d'estimar la possible existència d'un error material, procedisca a la nova convocatòria del tribunal en els tres dies següents, sempre que això fóra possible, als efectes de la seua correcció. En el cas que s'estime que el contingut de la sol·licitud no es fonamenta en l'existència d'un error de fet, sense necessitat reunir novament al tribunal, la presidenta dictarà una resolució inadmetent la reclamació.   
Base sèptima. Començament i desenvolupament de les proves  
En el desenvolupament de les proves de selecció es garantirà l'objectivitat i, sempre que siga possible, l'anonimat dels aspirants, excepte en aquells supòsits en què s'establisca la lectura pública de l'exercici.  
La primera prova del procés se celebrarà en el lloc, data i hora indicat en la publicació de la llista definitiva d'admesos, excepte força major que ho impedisca, i en este cas la resolució aprovant la modificació haurà de comunicar-se individualment a aspirants i membres del tribunal.  
Els aspirants hauran d'observar en tot moment les instruccions del tribunal amb vista a l'adequat desenvolupament de les proves. Qualsevol pertorbació de l'orde normal de les proves per part d'algun aspirant quedarà reflectida en l'acta, podent continuar dit aspirant el desenvolupament de l'exercici amb caràcter condicional fins que resolga el tribunal sobre l'incident.  
Abans de l'inici de cada exercici i sempre que s'estime convenient durant el seu desenvolupament, els membres del tribunal comprovaran la identitat dels aspirants.  
L'orde d'actuació dels aspirants en aquells exercicis que no puguen actuar conjuntament vindrà determinat per la lletra del seu primer cognom, corresponent actuar en primer lloc als aspirants el cognom dels quals comence per la lletra que resulte del sorteig efectuat per l'administració de l'Estat per a les convocatòries corresponents a l'oferta d'ocupació públic de 2008.  
Els aspirants quedaran decaiguts en el seu dret quan compareguen en els llocs de celebració quan ja s'hagen iniciat les proves o per la inassistència a estes, encara quan es dega a causes justificades, sense perjuí que el tribunal, examinades estes, puga apreciar-les i admetre l'aspirant, sempre que les proves no hagueren finalitzat i la dita admissió no menyscabe el principi d'igualtat amb la resta del personal.  
El tribunal formalitzarà, a l'acabament de cada una de les sessions en què es reunisca, acta de la sessió, en la qual es recolliran totes les incidències que hagueren pogut tindre lloc al llarg d'esta, així com el contingut dels vots particulars o qualssevol altres manifestacions que els seus membres puguen formular. L'acta s'incorporarà a l'expedient iniciat en ocasió del procediment selectiu.  
Els resultats de cada un dels exercicis, les crides i convocatòries per a les successives proves, i, en definitiva, qualsevol decisió que adopte el tribunal de selecció, s'exposaran en els locals on s'haja celebrat l'exercici i/o en el tauler d'edictes de la Mancomunitat, bastant la dita exposició com a notificació a tots els efectes.  
La crida per a la sessió següent d'un mateix exercici haurà de realitzar-se amb un termini mínim d'antelació de dotze hores, mentres que la convocatòria per a un exercici distint haurà de respectar un termini mínim de quaranta-huit hores. Tals terminis podran reduir-se o eliminar-se per acord unànime dels aspirants, que haurà de manifestar-se per escrit i incorporar-se a l'expedient.  
A la terminació del procés de selecció, el tribunal exposarà al públic resolució motivada per la qual es propose la selecció d'una persona, la que haja obtingut millor puntuació en el conjunt del procés.  
Base octava. Sistema selectiu  
El sistema selectiu serà el d'oposició lliure, amb entrevista i superació d'un període de pràctiques o proves.  
1. Fase d'oposició. Es compondrà dels exercicis següents:  
Primer exercici: Obligatori i eliminatori. De caràcter teòric. Consistirà a contestar correctament per escrit un qüestionari d'un mínim de 50 i màxim de 75 preguntes, amb quatre respostes alternatives, una d'elles més correcta, en un temps a determinar pel tribunal, amb un màxim de dos hores, sobre els temes relacionats en el temari que figura com annex I. Per a la correcció d'esta prova es tindran en compte, en tot cas, les respostes errònies.  
Es qualificarà de 0 a 10 punts, i s'haurà d'obtindre almenys 5 per a superar l'exercici.  
Segon exercici: obligatori i eliminatori. De caràcter teoricopràctic. Consistirà a desenvolupar per escrit en un temps d'una hora i trenta minuts una qüestió senzilla plantejada pel tribunal que, sense coincidir necessàriament amb ells de forma textual, tinga relació amb els epígrafs del programa de la convocatòria que figura com annex I. Per a la correcció d'esta prova es tindran en compte els coneixements, la claredat d'idees i de la seua exposició, així com la correcció gramatical de l'exercici. El tribunal podrà requerir als aspirants perquè donen lectura a l'exercici realitzat. Es qualificarà de 0 a 10 punts, i s'haurà d'obtindre almenys 5 per a superar l'exercici.  
Tercer exercici: obligatori i eliminatori. De caràcter pràctic fixat pel tribunal i que valorarà l'habilitat en la confecció de textos senzills i en l'ús d'un ordinador personal, incloent l'ús de programes Word, Excel i Access. Consistirà a confeccionar un o més documents, seguint les instruccions i aplicant les dades facilitades pel tribunal. Es realitzarà en un ordinador que facilitarà el tribunal, utilitzant l'entorn Windows. El temps de duració de la prova serà determinada pel tribunal en funció de la dificultat que represente, valorant-se la neteja, exactitud i la correcció de l'exercici. Els documents hauran d'imprimir-se. La seua valoració serà de 0 a 20, sent necessari per a superar l'exercici un mínim de 10 punts. Si hi ha més d'un exercici, la puntuació de l'exercici serà la resultant de fer la mitjana de les notes obtingudes en els diferents supòsits. Es valorarà la claredat, el plantejament i la correcció de la resolució pràctica del/els suposat/s plantejat/s.  
2. Fase de coneixement de valencià: voluntari i no eliminatori. Es qualificarà de 0 a 8 punts. Consistirà a traduir del castellà al valencià un text proposat pel tribunal, de nivell, contingut i extensió relacionats amb les funcions pròpies del lloc convocat. Es valorarà el nivell de coneixement del valencià.  
3. Fase d'entrevista (art. 61.5 de la Llei 7/2007 EBEP)  
Obligatòria i no eliminatòria. Els aspirants que superen la fase d'oposició hauran de participar en entrevista amb el tribunal, en la qual hauran de contestar/respondre a les preguntes o qüestions que se'ls plantegen pel tribunal.  
Es qualificarà de 0 a 10 punts. Es valorarà la disposició, l'aptitud i la idoneïtat de l'aspirant per a l'exercici de les funcions de les places a cobrir.  
4. Correcció i qualificació dels exercicis de l'oposició  
Les qualificacions s'obtindran per mitjana aritmètica de les puntuacions atorgades pels membres del tribunal.  
La correcció i qualificació de les diferents proves, sempre que siga possible, es farà de forma anònima, utilitzant-se per a això sistemes que garantisquen l'objectivitat de les puntuacions atorgades i l'anonimat dels aspirants. El tribunal podrà determinar que els exercicis eliminatoris puguen ser llegits davant d'ell per l'aspirant.  
Els casos d'empat en la puntuació final entre dos o més aspirants es resoldran de l'aplicació dels criteris següents:  
1r. Amb la qualificació obtinguda en l'exercici pràctic, el tercer.  
2n. Amb la qualificació obtinguda en l'exercici segon.  
3r. Amb la qualificació obtinguda en l'exercici primer.  
4t. Amb la qualificació obtinguda en l'entrevista.  
5t. Amb la qualificació obtinguda en l'exercici de coneixement de valencià.  
6t. Per sorteig.  
5. Formulació de proposta de selecció  
La puntuació obtinguda en l'oposició, que serà la mitjana aritmètica de les puntuacions obtingudes en els tres exercicis, donarà la qualificació final en virtut de la qual el tribunal formularà proposta de selecció. Dita proposada serà elevada pel tribunal qualificador a la Presidència de la corporació.  
Base novena. Presentació de documents, nomenament i presa de possessió  
Les persones seleccionades presentaran en el registre d'entrades de la Mancomunitat, dins dels vint dies naturals següents a la notificació de la resolució d'aprovació de la selecció resultant del procés celebrat, els documents acreditatius del compliment de les condicions generals que per a prendre part en les proves selectives s'exigixen en la base segona, i dels requisits especials previstos en els annexos d'estes bases per a cada una de les places convocades, sempre que estes no estigueren ja en poder de l'administració.  
Els que tingueren la condició de funcionaris públics o els que ja hagueren sigut contractats anteriorment per la corporació, dins de l'any anterior al de la celebració del procediment selectiu, estaran exempts de justificar documentalment les condicions o requisits ja demostrats per a obtindre el seu anterior nomenament o contractació, sempre que no hagen pogut patir cap variació.   
Davant de la impossibilitat, degudament justificada, de presentar els documents expressats, podrà acreditar-se que es reunixen les condicions exigides en la convocatòria a través de qualsevol mitjà de prova admissible en dret.  
Els que dins del termini fixat, i excepte casos de força major degudament acreditada, no presentaren la documentació o que de l'examen d'esta es deduïra que no tenen tots o d'algun dels requisits exigits, no podran ser nomenats i quedaran anul·lades totes les seues actuacions, sense perjuí de la responsabilitat en què pogueren incórrer en cas de falsedat.  
Base deu. Fase de període de proves  
Els aspirants que resulten seleccionats seran nomenats funcionaris en pràctiques per un període de quatre mesos, exercint les funcions del seu lloc de treball i percebrà les retribucions corresponents a tal lloc. Els treballadors que vingueren ocupant estos llocs de treball de forma provisional o interina cessaran en el moment de l'esmentat nomenament.  
L'avaluació del període de pràctiques correspondrà al tribunal de selecció, que amb una antelació no superior a quinze dies abans de la seua finalització, es reunirà per a la seua avaluació, requerint per a això la presència o l'informe del titular de la Secretaria de la Mancomunitat de la Ribera Alta. El tribunal podrà, de considerar-ho necessari, requerir la compareixença de l'aspirant, funcionari en pràctiques, abans de resoldre sobre la superació, o no, del període de pràctiques. La no superació del període de pràctiques per la persona seleccionada en la fase d'oposició haurà de motivar-se en greus carències en l'aptitud de la mateixa per a l'exercici de les funcions pròpies de la plaça a cobrir.  
En cas que el funcionari no superara el procés de pràctiques no serà nomenat funcionari de carrera, extingint-se les relacions entre la Mancomunitat i el funcionari en pràctiques, amb audiència prèvia a l'interessat.   
Base onze. Recursos  
Contra l'aprovació de les presents bases específiques, la qual posa fi a la via administrativa a este respecte, els interessats podran interposar potestativament recurs de reposició, en el termini d'un mes a comptar del dia següent a la seus publicació, davant de la Presidència; o directament recurs contenciós administratiu, en el termini de dos mesos a comptar de l'endemà a la seua publicació, davant del Jutjat contenciós administratiu, i en este cas haurà de comunicar-se per escrit a la Mancomunitat.  
Annex I : temari  
Tema 1. Estat social i democràtic. Governs, partits i sistemes de partits en l'Espanya democràtica. Societat civil i grups d'interés a Espanya. Participació política i ciutadania.   
Tema 2. La Constitució Espanyola de 1978. Principis generals. Drets i deures. La Corona. Economia i Hisenda. La reforma constitucional.   
Tema 3. El Tribunal Constitucional. El Poder Judicial. L'organització territorial de l'Estat.  
Tema 4. Les Corts Generals. Composició. Atribucions i funcionament. Elaboració de les lleis. Lleis estatals i autonòmiques. Òrgans de control dependents de les Corts Generals.  
Tema 5. El Govern i l'administració pública. Principis constitucionals de l'administració. Relacions entre el Govern i les Corts Generals. El Consell d'Estat i el Consell Econòmic i Social.  
Tema 6. Estatut d'Autonomia de la Comunitat Valenciana. El Govern Valencià o Consell. Les Corts Valencianes.  
Tema 7. El Síndic de Greuges. La Sindicatura de Comptes. El Consell Valencià de Cultura. El Comité Econòmic i Social. El Consell Jurídic Consultiu. L'Acadèmia Valenciana de la Llengua.  
Tema 8. La Unió Europea. Les seues principals institucions polítiques.  
Tema 9. Principis generals de les administracions públiques i les seues relacions. Els òrgans de les administracions públiques.  
Tema 10. L'interessat. Drets dels ciutadans. L'accés a arxius i registres. Els registres. Presentació de sol·licituds, escrits i comunicacions. L'ús del valencià i altres llengües oficials.  
Tema 11. L'acte administratiu: Concepte, classes, notificació i publicació. L'obligació de resoldre de l'administració. Efectes.  
Tema 12. Les disposicions generals sobre els procediments administratius. La revisió dels actes en via administrativa.  
Tema 13. Recursos administratius i jurisdiccionals contra els actes de les corporacions locals. Reclamacions prèvies a l'exercici d'accions civils i laborals.  
Tema 14. La potestat sancionadora. La responsabilitat de les administracions públiques i de les seues autoritats i la resta de personal al seu servici.  
Tema 15. L'administració local. Classes. Principis generals i potestats. L'autonomia local.  
Tema 16. El municipi. Territori i població. Organització. Competències. Règims especials.  
Tema 17. L'alcalde. L'Ajuntament en Ple. La Junta de Govern. L'organització complementària dels municipis. Estatut dels membres de les corporacions locals.  
Tema 18. Règim de sessions i acords de les corporacions locals. Normes reguladores. Les sessions. Classes. Els acords de les corporacions locals. Majories.  
Tema 19. La Mancomunitat de la Ribera Alta. Municipis. Organització. Entitats en què participa. Servicis que presta.  
Tema 20. El concepte de servici públic. Els modes de gestió del servici públic.  
Tema 21. La contractació administrativa de les administracions públiques. Normativa aplicable. Contractes administratius i contractes privats: diferències i règim jurídic.  
Tema 22. Els contractes de les corporacions locals. Classes de contractes administratius.  
Tema 23. Intervenció administrativa local en l'activitat privada. Procediment de concessió de llicències.  
Tema 24. Procediment administratiu local. El registre d'entrada i eixida de documents. Requisits de la presentació de documents. Comunicacions i notificacions.  
Tema 25. Els béns de les entitats locals; la seua classificació: béns de domini públic, béns patrimonials i béns comunals.  
Tema 26. La funció pública local: selecció, adquisició i pèrdua de la condició de funcionari. Les situacions administratives. Les incompatibilitats.  
Tema 27. Contingut de la relació funcionarial. Drets i deures dels funcionaris públics locals, règim disciplinari. El personal laboral. Personal interí i eventual. Els habilitats nacionals.  
Tema 28. La potestat reglamentària en matèria tributària: Les ordenances fiscals, procediments d'aprovació i publicació.  
Tema 29. La hisenda tributària en l'àmbit de les corporacions locals. Especial estudi de les taxes i les seues classes. Règim jurídic. Preus públics. Contribucions especials.  
Tema 30. El pressupost municipal: contingut, elaboració i aprovació. Reclamacions contra el pressupost. Les bases d'execució del pressupost: la seua finalitat i contingut. Modificacions pressupostàries.   
Alzira, 2 de juny de 2008.- La presidenta: Rosa Sebastià Asensi.